Практычна адразу пачалі ўзнікаць пераклады на іншыя мовы. Першы вершаваны пераклад калевальскім памерам быў зроблены на шведскую мову ў 1850 годзе Аляксандрам Кастрэнам, яшчэ праз два гады быў надрукаваны таксама вершаваны нямецкі пераклад Антона Шыфнера... Рускі класічны пераклад Лявона Бельскага выйшаў у 1888 годзе, украінскі пераклад Яўгена Цімчанкі — у 1901 годзе. Наш, беларускі, “крыху” — на 180 гадоў — прыпазніўся, але гэта наўпроставы пераклад з фінскай мовы, у той час калі і Бельскі, і Цімчанка карысталіся мовамі пасярэдніцамі: лацінай, французскай, нямецкай, рускай. “Калевала” перакладзена ў суме прыкладна на 150 моваў свету.